থানার সামনেই দুষ্কৃতীদের হাতে আক্রান্ত হলেন এক আইনজীবী। একবালপুর থানার সামনে ঘটনাটি ঘটে। মারধর করা হয় মহম্মদ দাউদ আনসারি নামে ওই আইনজীবীকে। তাঁর অভিযোগ, এক প্রোমোটারের হয়ে মামলা লড়ার জেরেই তাঁর ওপর হামলা।
 ওয়েব ডেস্ক: থানার সামনেই দুষ্কৃতীদের হাতে আক্রান্ত হলেন এক আইনজীবী। একবালপুর থানার সামনে ঘটনাটি ঘটে। মারধর করা হয় মহম্মদ দাউদ আনসারি নামে ওই আইনজীবীকে। তাঁর অভিযোগ, এক প্রোমোটারের হয়ে মামলা লড়ার জেরেই তাঁর ওপর হামলা। প্রোমোটার হাজি আবদুল মাজিদের হয়ে মামলা লড়ছেন দাউদ। ভুকৈলাশ রোডে একটি জমিতে প্রোমোটিংয়ের কাজে বাধা দেয় স্থানীয় দুষ্কৃতীরা। তারাই পরিকল্পনা করে হামলা চালিয়েছে বলে অভিযোগ দাউদের। এমনকী তাঁকে অপহরণ করার চেষ্টাও হয় বলে অভিযোগ। দাউদের সঙ্গে থাকা আরেক মক্কেল তাঁকে উদ্ধার করেন। প্রসঙ্গত, সম্প্রতি রাজ্যের মুখ্যমন্ত্রী বারংবার রাজ্য জুড়ে পুলিস ও প্রশাসনকে আইন-শৃঙ্খলা রক্ষা করার ক্ষেত্রে বিশেষ তত্পরতা নেওয়ার নির্দেশ দিয়েছেন।